# Projekts

## LATVIJAS REPUBLIKAS MINISTRU KABINETS

2017. gada \_\_\_\_.\_\_\_\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_.\_\_\_\_ .§)

**Grozījumi Ministru kabineta 2013. gada 19. novembra noteikumos Nr.1347 “Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”**

*Izdoti saskaņā ar likuma  
"*[*Par nekustamā īpašuma nodokli*](https://likumi.lv/ta/id/43913-par-nekustama-ipasuma-nodokli)*"  
5. panta 3.2 daļu*

1. Izdarīt Ministru kabineta 2013. gada 19. novembra noteikumos Nr.1347 “Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai” šādus grozījumus:

* 1. papildināt noteikumus ar 2.1 punktu šādā redakcijā:

“2.1 Izglītības un zinātnes ministrija sniedz Valsts izglītības informācijas sistēmā reģistrētos datus Pilsonības un migrācijas lietu pārvaldei.”

* 1. Izteikt 6. punktu šādā redakcijā:

“6. Pilsonības un migrācijas lietu pārvalde un Tiesu administrācija sniedz savietotāja pārzinim savietojamās sistēmas datus, kas reģistrēti attiecīgajās valsts informācijas sistēmās likuma "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)" [5.panta](https://likumi.lv/ta/id/43913-par-nekustama-ipasuma-nodokli#p5) 3.1 daļā noteiktajā datumā un laikā, vienas darbdienas laikā pēc savietotāja pārziņa pieprasījuma šo noteikumu [10.1punktā](https://likumi.lv/doc.php?id=262789#p10) noteiktajā apjomā.”

* 1. Izteikt 8. punktu šādā redakcijā:

“8. Ikviens savietojamās sistēmas pārzinis vai turētājs līdz taksācijas gada beigām uztur šo noteikumu [10.1punktā](https://likumi.lv/doc.php?id=262789#p10) minēto datu versiju, kuri reģistrēti attiecīgajās valsts informācijas sistēmās likuma "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)" [5.panta](https://likumi.lv/ta/id/43913-par-nekustama-ipasuma-nodokli#p5) 3.1 daļā noteiktajā datumā un laikā.”

* 1. izteikt 10.punktu šādā redakcijā:

“10. Izglītības un zinātnes ministrija, izmantojot tīmekļa pakalpes, sniedz datus Pilsonības un migrācijas lietu pārvaldei par visām personām no 18 līdz 24 gadu vecumam (personām, kuras nav sasniegušas 24 gadu vecumu), kuras iegūst vispārējo, profesionālo vai augstāko izglītību.”

* 1. papildināt noteikumus ar 10.1 punktu šādā redakcijā:

“10.1 Pilsonības un migrācijas lietu pārvalde un Tiesu administrācija, izmantojot tīmekļa pakalpes, sniedz savietotāja pārzinim informāciju *XML* formātā šo noteikumu 12.punktā norādītajā apjomā:”

* 1. papildināt noteikumus ar 101.1. apakšpunktu šādā redakcijā:

“10.11. Pilsonības un migrācijas lietu pārvalde sniedz datus par personu, kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) vai līdz 24 gadiem, ja tie iegūst vispārējo, profesionālo vai augstāko izglītību un kurai vai kuras laulātajam deklarētā dzīvesvieta ir vienā adresē kopā ar vismaz trim minētajiem bērniem (turpmāk – daudzbērnu ģimene un daudzbērnu ģimenes loceklis), kā arī datus par personas (pašas vai kopā ar laulāto) visiem bērniem vecumā līdz 18 gadiem (arī aizbildnībā esošiem vai audžuģimenē ievietotiem) vai līdz 24 gadiem, ja tie iegūst vispārējo, profesionālo vai augstāko izglītību, par kuriem Iedzīvotāju reģistrā nav iekļautas ziņas par miršanu vai pasīva statusa iegūšanu, neatkarīgi no bērna dzīvesvietas. Minēto informāciju sniedz arī par personas vai tās laulātā pirmās pakāpes augšupējo radinieku, kuram deklarētā dzīvesvieta ir vienā adresē ar personu vai tās laulāto kopā ar vismaz trim minētajiem bērniem. Šo noteikumu izpratnē deklarētās dzīvesvietas adrese ir personas deklarētās dzīvesvietas adrese vai reģistrētās dzīvesvietas adrese, vai norādītās dzīvesvietas adrese, veicot pirmuzskaites reģistrāciju Iedzīvotāju reģistrā;”

* 1. papildināt noteikumus ar 10.12. apakšpunktu šādā redakcijā:

“10.12. Tiesu administrācija sniedz datus par šo noteikumu 10.11. apakšpunktā minēto daudzbērnu ģimenes locekļu īpašumā reģistrētajiem nekustamajiem īpašumiem un to domājamām daļām.”

* 1. Izteikt 11. punktu šādā redakcijā:

“11. Savietotāja pārzinis, izmantojot Valsts zemes dienesta Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datubāzes kopijas, atlasa informāciju par šo noteikumu 10.11.apakšpunktā minēto personu īpašumā vai tiesiskajā valdījumā esošajiem nekustamajiem īpašumiem atbilstoši likuma "Par nekustamā īpašuma nodokli" 2. panta otrajai un trešajai daļai un šo noteikumu 10.12.apakšpunktā minētajiem nekustamajiem īpašumiem un attiecīgajai personai piederošajām daļām.”

* 1. izteikt 12.1. apakšpunktu šādā redakcijā:

“12.1. Izglītības un zinātnes ministrija sniedz Pilsonības un migrācijas lietu pārvaldei par katru šo noteikumu 10. punktā minēto personu:

12.1.1. personas kods;

12.1.2. vārds un uzvārds;”

* 1. papildināt noteikumus ar 12.1.1 apakšpunktu šādā redakcijā:

“12.1.1 savietotāja pārzinis pieprasa datus no Pilsonības un migrācijas lietu pārvaldes par šo noteikumu 10.11.apakšpunktā minētajām personām;”

* 1. izteikt 12.2.3. apakšpunktu šādā redakcijā:

“12.2.3. par katru daudzbērnu ģimenes locekli un personas vai tās laulātā pirmās pakāpes augšupējo radinieku, kuram šajā objektā ir deklarētā dzīvesvieta, sniedz šādu informāciju:”

* 1. izteikt 12.2.3.4. apakšpunktu šādā redakcijā:

“12.2.3.4. personas laulātā personas kods, ja dati tiek sniegti par personu vai tās laulāto;”

* 1. izteikt 12.2.3.5. apakšpunktu šādā redakcijā:

“12.2.3.5. personas laulātā vārds un uzvārds, ja dati tiek sniegti par personu vai tās laulāto;”

* 1. izteikt 12.2.3.7. apakšpunktu šādā redakcijā:

“12.2.3.7. saistītās personas pazīme (vecāks, aizbildnis, audžuvecāks, persona vai tās laulātā pirmās pakāpes augšupējais radinieks, kuram šajā objektā ir deklarētā dzīvesvieta);”

* 1. papildināt noteikumus ar 12.2.3.8. apakšpunktu šādā redakcijā:

“12.2.3.8. vecuma grupa, ja tiek sniegti dati par bērnu (vecuma grupas iedalījums – līdz 18 gadu vecumam un sākot ar 18 gadu vecumu);”

* 1. izteikt 14.5. apakšpunktu šādā redakcijā:

“14.5. tās zemes vienības (vai zemes vienību) kadastra apzīmējums un kadastra numurs, uz kuras atrodas šo noteikumu 12.4.apakšpunktā minētais objekts un kura ir šo noteikumu 10.11.apakšpunktā minētās personas īpašumā, ja attiecīgais kadastra numurs atšķiras no šo noteikumu 14.3.apakšpunktā minētā kadastra numura.”

* 1. izteikt 15.1. apakšpunktu šādā redakcijā:

“15.1. dati par katru daudzbērnu ģimenes locekli un personas vai tās laulātā pirmās pakāpes augšupējo radinieku, kuram šajā objektā ir deklarētā dzīvesvieta:”

* 1. izteikt 15.1.4. apakšpunktu šādā redakcijā:

“15.1.4. personas laulātā personas kods, ja dati tiek sniegti par personu vai tās laulāto;”

* 1. izteikt 15.1.5. apakšpunktu šādā redakcijā:

“15.1.5. personas laulātā vārds un uzvārds, ja dati tiek sniegti par personu vai tās laulāto;”

* 1. izteikt 15.1.7. apakšpunktu šādā redakcijā:

“15.1.7. saistītās personas pazīme (vecāks, aizbildnis, audžuvecāks, personas vai tās laulātā pirmās pakāpes augšupējais radinieks, kuram šajā objektā ir deklarētā dzīvesvieta);”

* 1. papildināt noteikumus ar 15.1.7.1 apakšpunktu šādā redakcijā:

“15.1.7.1 vecuma grupa, ja tiek sniegti dati par bērnu (vecuma grupas iedalījums – līdz 18 gadu vecumam un sākot ar 18 gadu vecumu);”

* 1. izteikt 19.1.2. apakšpunktu šādā redakcijā:

“19.1.2. ja sistēmā reģistrētie dati ir kļūdaini vai tie nav nodoti, datus labo un aktualizē saskaņā ar normatīvajiem aktiem, kas regulē attiecīgās sistēmas aktualizēšanu, un datus par šo noteikumu 10.11.apakšpunktā minētajām personām nosūta Tiesu administrācijai šo noteikumu 12.punktā minētajā apjomā;”

* 1. papildināt 20. punktu ar vārdiem “10. punktā vai” un izteikt šādā redakcijā:

“20. Ja pašvaldība saņem nodokļa maksātāja iesniegumu par šo noteikumu 10. punktā vai 13.1. apakšpunktā minētajā datu kopā norādītās informācijas neatbilstību vai ja atbilstība nav noteikta, tā elektroniski vienkārša teksta vai atvērtā biroja *XML* datņu formātā nosūta nodokļu maksātāja iesnieguma kopiju vai informācijas pieprasījumu datu pārbaudei datu turētājam vai pārzinim.”

Ministru prezidents M. Kučinskis

Vides aizsardzības un reģionālās

attīstības ministrs K. Gerhards

Vīza:

valsts sekretārs Rinalds Muciņš

21.06.2017.

J.Ratkevičs 26367772