**Ministru kabineta noteikumu projekta „Grozījumi Ministru kabineta 2013. gada 19. novembra noteikumos Nr.1347 „Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par nekustamā īpašuma nodokli” 2017. gada 6. aprīļa grozījumu pārejas noteikumu 71. punkts un 2017. gada 24. aprīļa Ministru prezidenta rezolūcijas Nr. 12/2017-JUR-66 pirmajā punktā dotais uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim Nekustama īpašuma nodokļa atlaides pienācās vecākiem vai viņu aizstājējiem, kuriem it trīs un vairāk bērni līdz 18 gadiem.  Šobrīd nav elektronizēts process, lai nodrošinātu informācijas nodošanu pašvaldībām par iedzīvotājiem, kuriem pienākas nekustamā īpašuma nodokļa atlaides: par personām līdz 24 gadu vecumam, kuras turpina iegūt izglītību un par bērnu vecāku vai vecāku laulātā augšupējiem radiniekiem, kuriem pieder nekustamie īpašumi, kuros viņi ir deklarēti un kuros dzīvo deklarēti bērni.  2017. gada 6. aprīlī Saeima pieņēma grozījumus likumā “Par nekustamā īpašuma nodokli”, kas cita starpā paredz noteikt Nekustamā īpašuma nodokļa atlaides arī vecākiem vai viņu aizstājējiem arī bērniem līdz 24 gadu vecumam, ja viņi turpina iegūt izglītību. Tāpat tiek paredzētas nodokļu atlaides vecvecākiem vai personas vai tās laulāta pirmās pakāpes augšupejošiem radiniekiem, kuriem šajā objektā ir deklarētā dzīvesvieta.  Grozījumi precizēs kārtību, kādā iestādes apmainās ar informāciju un apstrādā to:   * Izglītības un zinātnes ministrijas pārziņā esošā Valsts izglītības informācijas sistēma (turpmāk - VIIS) nodos datus PMLP par visām personām no 18 līdz 24 gadu vecumam (personām, kuras nav sasniegušas 24 gadu vecumu), kuras iegūst vispārējo, profesionālo vai augstāko izglītību; * PMLP atlasīs un nodos Valsts reģionālās attīstības aģentūras pārziņā esošajam Valsts informācijas sistēmu savietotājam (turpmāk – VISS) ziņas par personu, kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) vai līdz 24 gadiem, ja tie iegūst vispārējo, profesionālo vai augstāko izglītību un kurai vai kuras laulātajam deklarētā dzīvesvieta ir vienā adresē kopā ar vismaz trim minētajiem bērniem, kā arī datus par personas (pašas vai kopā ar laulāto) visiem bērniem vecumā līdz 18 gadiem (arī aizbildnībā esošiem vai audžuģimenē ievietotiem) vai līdz 24 gadiem, ja tie iegūst vispārējo, profesionālo vai augstāko izglītību, par kuriem Iedzīvotāju reģistrā nav iekļautas ziņas par miršanu vai pasīva statusa iegūšanu, neatkarīgi no bērna dzīvesvietas. Minēto informāciju sniedz arī par personas vai tās laulātā pirmās pakāpes augšupējo radinieku, kuram deklarētā dzīvesvieta ir vienā adresē ar personu vai tās laulāto kopā ar vismaz trim minētajiem bērniem; * VISS nodos datus pašvaldībām par personām nodokļu atlaides piemērošanai, iekļaujot atbilstošo īpašnieku un nekustamo īpašumu datus.   Pēc normatīvā regulējuma ieviešanas plānota sekojoša kārtība:   * augstskolas iesniegs informāciju par personām, kuras iegūst augstāko izglītību VIIS. Citas mācību iestādes jau sniedz informāciju VIIS par personām, kuras iegūst vispārējo vai profesionālo izglītību; * VIIS nodos datus PMLP; * PMLP atlasīs datus par daudzbērnu ģimeni un adresi un nosūtīs datus VISS; * VISS nosūtīs personu datus Tiesu administrācijai; * Tiesu administrācija nodos VISS datus par šo personu īpašumiem;   VISS savietos datus un nodos tos pašvaldībām. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts reģionālās attīstības aģentūra, Izglītības un zinātnes ministrija, Pilsonības un migrācijas lietu pārvalde, Latvijas Pašvaldību savienība. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pirms augstskolas nav sākušas iesniegt datus par studējošajiem un PMLP nav izveidojusi funkcionalitāti datu atlasei par augšupejošiem radiniekiem, ir ļoti grūti prognozēt cilvēku skaitu, kurus grozījumi varētu ietekmēt. Latvijā ir aptuveni 46000 studentu, 18200 18-24 gadus vecu vispārizglītojošo skolu audzēkņu, 14300 18-24 vecu profesionāli-tehnisko skolu audzēkņu. Latvijā ir aptuveni 40000 daudzbērnu ģimeņu ar bērniem līdz un pēc 18 gadiem kurās ir aptuveni 320 tūkst. bērnu. Tai skaitā 15500 daudzbērnu ģimeņu ar bērniem līdz 18 gadu vecumam, kurās ir vairāk nekā 50 tūkst. bērnu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumiem nav tiešās ietekmes uz tautsaimniecību, bet demogrāfiskās situācijas uzlabošanās, ko veicinās šie noteikumi, būs netieša pozitīva ietekme uz ekonomiku.  Noteikumiem būs administratīvo slogu mazinošs efekts tām pašvaldībām, kuras jau līdz šim piešķīra atlaides noteikumos minētām iedzīvotāju grupām. |
| 3. | Administratīvo izmaksu monetārs novērtējums | Šobrīd 21 Latvijas pašvaldība vienā vai otrā veidā piešķir NĪN atlaides ģimenēm ar bērniem līdz 24 gadu vecumam, kuri turpina iegūt izglītību. Procedūras un atlaižu pakete atšķiras, tāpēc ir grūti aprēķināt administratīvās izmaksas. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 7623 | 0 | 0 | 0 |
| 2.1. valsts pamatbudžets | 0 | 7623 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 7623 | 0 | 0 | 0 |
| 3.1. valsts pamatbudžets | 0 | 7623 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 7623 | 0 | 0 | 0 |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 7623 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nepieciešams papildus finansējums PMPL, lai izveidotu jaunas funkcionalitātes:   1. Pakalpes izstrāde datu saņemšanai no IzM: 450 euro/cilvēkdiena x 10 cilvēkdienas + 945 euro PVN = 5445 euro 2. Funkcionalitāte augšupējo radinieku atlasei PMLP reģistrā 450 euro/cilvēkdiena x 4 cilvēkdienas + 378 euro PVN = 2178 euro   Kopā: 7623 euro  Sistēmu uzturēšanas izdevumi plānoti esošā budžeta ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | IeM pieprasīs papildus finansējumu no līdzekļiem neparedzētiem gadījumiem, lai veiktu pielāgojumus PMLP IS. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 2010. gada 17. augusta MK noteikumi Nr. 788. “Valsts izglītības informācijas sistēmas saturs, uzturēšanas un aktualizācijas kārtība”. |
| 2. | Atbildīgā institūcija | IzM |
| 3. | Cita informācija | IzM ir izsludinājusi 2017. gada 13. aprīļa Valsts sekretāru sanāksmē grozījumus Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (VSS-402). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu izpildi nodrošinās Valsts reģionālās attīstības aģentūra, IzM un PMLP. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.  Saistībā ar projekta izpildi nebūs nepieciešams veidot jaunas institūcijas, likvidēt vai reorganizēt esošās. |
| 3. | Cita informācija |  |

Ministru prezidents M. Kučinskis

Vides aizsardzības un reģionālās

attīstības ministrs K. Gerhards

Vīza:

valsts sekretārs Rinalds Muciņš

20.06.2017.

J.Ratkevičs 26367772